text: Kirsebær-suppe.
  1 pund kirsebær stødes og koges med 3 pægle vand, afsies, koges igen med en halv pot og sies i den først afkogte suppe. For at få suppen klar kan man lægge et tyndt klæde i sigten og hælde suppen derigennem, hvorefter den sættes på ilden med helt kanel, nelliker og sukker for at få et godt opkog. Den spises med brødboller, som sættes på, når suppen koger, eller med bagt brød. Man kan udstikke nogle få af bærrene og oge dem i den siede suppe; stenene herfra stødes med de øvrige bær. Vil man have suppen jævn, da udrøres en toppet spiseske sagomel i vand eller i noget af suppen, medens den er kold, fortyndes med den varme og røres deri, når suppen koger. Melet må kun koge et par minutter for ikke at blive langt.